Vyfde verdagte vas oor komplot om Krejcir-ondersoekers te vermoor | Maroela Media
Krejcir. Foto: Werner Beukes/SAPA
'n Vyfde persoon is in hegtenis geneem in verband met die beweerde komplot om twee ondersoekbeamptes in die Radovan Krejcir-saak te vermoor.
Lt.genl. Solomon Makgale, woordvoerder van die polisie, sê die verdagte is 'n 34-jarige vrou. Makgale sê die vrou is 'n sersant in misdaadintelligensie. Hy sê die vrou het glo sagteware verskaf om die ondersoekbeamptes op te spoor. Nege selfone is in haar besit gevind en op beslag gelê.
Vier mense, drie mans en 'n vrou, is vroeër in hegtenis geneem in verband met die beweerde komplot om die forensiese ondersoeker, Paul O'Sullivan, en kol. Nkosana "Killer" Ximba, van die polisie se misdaadintelligensie-eenheid, te vermoor. Een van die mans word ook verbind aan die saak van ontvoering en poging tot moord waarvoor Krejcir tans ondersoek word.
Ek verstaan niks van hierdie saak nie, hierdie man word gesoek en is ook reeds gevonnis in sy geboorteland vir misdade. Hy kom SA binne met 'n vervalste paspoort , daar word geen ondersoek gedoen na hom nie, die persoonlike gegewens word net aanvaar. Daar is wel instansies waar die besonderhede van persone nagegaan kan word(Interpol) Hy lewe op misdaad en word gevang. Waarom word hy nie terug gestuur na sy land van herkoms nie? daar sal hy wel geen sagte behandeling ontvang nie. Die vraag bly steeds vassteek? waarom word hy nie uitgelewer na die hofsaak nie, en versoek… Lees meer »